
Kig ikke direkte på 
himlen 

- denne gang! 

Af Ole Henningsen 
Normalt beder vi vore læsere 
om at holde udkig med 
himmelfænomener, og 

tirsdag den 8. juni 2004 
byder himlen på en uhyre 
sjælden begivenhed, som 
man nok skal opleve, men 
være varsom med at kigge 
direkte på. Planeten Venus 
passerer i sin bane rundt om 
Solen ind foran selve 
solskiven set fra Jorden og 
kan observeres med 
passende udrustning. 

Passagen kan ses om 
morgenen fra kl. 07.19, hvor 
første kontakt finder sted og 
frem til kl. 13.32, hvor man 
ser sidste kontakt med 
solskiven. Venus vil i den 
nævnte periode optræde 
som en lille mørk prik, der 
langsomt bevæger sig hen 
over solskivens sydlige del. 
Der er altså tale om en mini¬ 
solformørkelse, men dog kun 
med et fald i Solens 
lysstyrke på 1 - 2% til følge. 
Sidste gang, denne sjældne 
begivenhed fandt sted, var 
den 6. december 1882, så 
det er vist meget få 
nulevende personer, der kan 
påstå at have oplevet dette 
himmelfænomen før. 



Tegningen illustrerer, hvorledes 

atmosfæren på Venus kan studeres 
nærmere, når den oplyses bagfra af Solens 
lys. 



Kig ikke direkte på Solen! 

Hvis vejret ellers tillader det, kan dette specielle fænomen ses med det blotte 
øje eller ved hjælp af kikkert. 

MEN kig aldrig på Solen uden solformørkelsesbriller. 

Brug heller ikke hjemmelavede hjælpemidler som mørke negativer eller 
sodsværtet glas! 

Det kan også give skader på øjnene! 

En god observationsmåde er at fastspænde en håndkikkert på et stativ og 
projicere billedet af Solen ud på en hvid skærm bag kikkerten. Så kigger man 
ikke direkte på Solen, men på billedet på skærmen. 

Billedet kan blive mere tydeligt, hvis man afskærmer kikkerten med en 
papskærm, som det bl.a. ses på Tycho Brahe Planetariums opstilling på 
adressen: www.tycho.dk/article/view/21 17 

Arrangementer landet over 

Der er masser af offentlige arrangementer hele 
landet over, hvor man under betryggende forhold 
kan iagttage Venuspassagen. 

En oversigt over disse arrangementer findes bl.a. på 
adressen: WWW. tycho.dk/article/view/2106/1/174 

Venuspassagen på din computer 

Hvis man ikke har mulighed for at droppe ind til et 

af de offentlige arrangementer, så kan man følge Venus indhyllet af sin 
naturfænomenet på sin computer. dybe og varme 

I et samarbejde mellem Dansk ati^iosfære 

Rumforskningsinstitut, Greve Gymnasium og 

Astronomisk Forening for Køge Bugt, transmitteres billeder ud på nettet i både 
almindeligt „hvidt lys" og i H-alfa bølgelængde, der muliggør observation af 
udbrud af gasser fra Solens overflade. 

Videnskabelige målinger 

Rent videnskabeligt bruger man Venuspassager 
til bl.a. afstandsmålinger og iagttagelser og 
målinger af planetens kuldioxidholdige 
atmosfære, der har en temperatur på 400 - 500 
grader. 

„Film" fra 1882 

Den 6. december 1882 tog den amerikanske 
astronom David Peck Todd til toppen af Mount 
Hamilton i Californien for at fotografere Venus 

foran solskiven. ^ Astronomen David Peck 

Professor Todd's gamle negativer pa glasplader Todd's negativer af 
overlevede i arkiverne, og for nylig har Anthony Venuspassagen fra 1882 
Misch og William Sheehan med baggrund i de anvendes nu som „film", 
„overlevende" 147 negativer produceret en Foto: Mary Lea Shane Archives of Lick 
animation af passagen af Venus hen over Observatory/universityofcaiifomia 
solskiven. 





Hvis man har en videoafspiller installeret på sin computer, kan man på denne 
adresse se en QuickTime-animation af de fotografier, der blev taget den 6. 
december 1882 af David Peck Todd. 

http://skyandtelescope.com/observing/objects/sun/graphics/Transitl882Todd3 

20.mov 



3 af professor Todd's „overlevende" negativer fra 
1882 viser Venus på vej hen over solskiven 

Fotos: University of California Observatoriums/Lick Observatory 

Det er nu - eller aldrig 

Den næste Venuspassage finder sted i 2012, men ses da bedst fra Japan og 
ikke i sin fulde udstrækning fra vore hjemlige breddegrader, 
så er det til gengæld først i år 2117 og 2125 dette sjældne naturfænomen 
næste gang igen kan ses - men denne gang kun af vore efterkommere! 


Observation af - 
kondensstribe? 

Af Ole Henningsen 

For en måned siden modtog SUFOI en henvendelse om denne lidt specielle 
observation: 

Jeg/vi har aldrig tidligere overværet noget usædvanligt - ikke fordi vores 
observation er noget særligt, men det slog mig lige, at den måske kunne være 
interessant for jer eller andre at læse om og/eller prøve at forklare. Jeg har i 
hvert fald ikke set noget lignende tidligere og har heller ingen god forklaring på 
det. 

Jeg vil forsøge at nedskrive oplevelsen, mens jeg stadig har den frisk i 
erindring, selv om det er lidt svært at forklare. 

Jeg er 39 år og har et ekstra vidne på 13 år, men vi ønsker at være anonyme. 

Observationsdata 

sted: Lige udfor Hareskoven, omkring lyskrydset ved 

Ballerupvej/Jonstrupvangvej (2750 Ballerup / 3500 Værløse) 

Dato: 5. maj 2004 ca. kl. 20:40 (i hvert fald inden kl. 20:43) 

Observationstid: Få sekunder 

Retning: Vest, over solnedgangen, eller måske lidt til højre for den, og 
rimeligt højt oppe på himlen. 

Observatørens egen illustration 
det observerede fænomen. 


af 


Vi var pa besøg hos nogle mennesker 
den 5. maj 2004. Himlen var 
usædvanlig flot og afvekslende den 
dag/aften, så vi kiggede en hel del på 
den. Observationen foregik ved 
solnedgang, og var lige ovenover solen 
eller måske lidt til højre for 
solnedgangen. Det var svært at se, da 
der var en enorm stor sky der til tider 
dækkede for solnedgangen. 

Observationen var lige ovenover denne store sky med klar blå himmel som 
baggrund. 

Jeg var den første der så det, og gjorde det andet vidne opmærksom på det, 
som blot så den anden del. 

Jeg så, hvad jeg umiddelbart mente, var et fly enormt højt oppe, da jeg kunne 
skimte et lille bitte metallignende objekt, kunne dog ikke se nogle vinger, men 
som sagt var det også ret højt oppe. Solen skinnede på objektet der, selv om 
det var enormt lille, virkede som aluminium og omkranset af hvidt (formentlig 
fordi solen skinnede på det). Det der var underligt, var at fra højre mod 
venstre formede der sig pludselig en kondenstribe, men ikke som normalt, da 
kondensskyen var meget abrupt/firkantet/rektangulært. Lige så pludselig den 
blev dannet fra højre mod venstre, i halen af objektet, (det tog vel ca. 1 
sekund), sluttede den hvide kondenssky med at blive dannet. 

Jeg vil skyde på at skyen (set fra jorden med mine øjne) måske var ca. 3 
milimeter høj og måske 3 centimeter langt - dette er dog meget upræcise 
„mår, men kan måske hjælpe lidt på forståelsen. Det er svært at forklare. Jeg 
vil i stedet dog forsøge at tegne det. 

Det at der dannes en kondenssky efter et objekt højt oppe, er selvfølgelig ikke 
usædvanligt, men at den hvide sky dannes så pludselig, og stopper så 
pludselig, er underligt, plus det faktum at efter den blev dannet, hang den 
rektangulære kondenssky der i ca. 1 sekund, så forsvandt den - fuldstændigt! 
Ca. samme afstand som længden på kondensskyen, til venstre for 
observationen, blev en ny kondenssky dannet fra højre mod venstre, og den 
sluttede ligeså abrupt, som den første der forsvandt. Denne kondenssky blev 
også afsluttet på samme måde, var af samme længde, og blev hængende i ca. 
1 sekund, før den også forsvandt sporløst. Jeg kunne i øvrigt ikke se objektet i 
anden omgang. 

HVIS fænomenet forsatte, ville vi ikke have kunnet observere det, da den store 
sky i så fald ville dække for det. De to kondensskyer dannedes over den store 
sky, med åben blå himmel som baggrund. 

Jeg undrer mig over ovennævnte observation, da jeg aldrig tidligere har set 
rektangulære kondensskyer, dannet så hurtigt, slutte så abrupt, blive hængede 
i blot ca. 1 sekund for blot at forsvinde fuldstændigt på blot ca. 1 sekund. 

En humoristisk synsvinkel ville nok beskrive hændelsen som at tegne 
fartstriber på himlen, men hvis I skulle have en logisk forklaring på 
fænomenet, vil jeg meget gerne høre fra jer, slutter observatøren sin 
indberetning til Skandinavisk UFO Information. 




Usædvanlig kondensstribe 

Selv om det måske ikke er så almindeligt med „firkantede kondenstriber" , er 
der tilsyneladende intet til hinder for, at også denne type af usædvanlige 
kondensstriber kan dannes under visse omstændigheder. 

Årelang iagttagelse af fly og kondensstriber under mangeartede vejrforhold får 
ikke umiddelbart det rapporterede til at virke specielt usædvanligt. 
Flere andre detaljer i rapporten synes også at pege på fly som årsagen til det 
lidt usædvanlige syn. 

DMI og NASA 

Vi bad imidlertid DMI - Danmarks Meteorologiske Institut - om at kigge 
nærmere på rapporten, og blev af John Cappelen fra DMIs informationsafdeling 
for Vejr og Klima bl.a. som eksempel på utradionelle kondensstriber henvist til 
usædvanlige fotografier, taget af Mikael Schrdder i Borbjerg ved Holstebro den 
12. juli 2002 kl. 16:37 stik øst. 



Mikael Schrdder, Borbjerg, tog disse fotografier af en usædvaniig kondensstribe. 

Mikael Schrdder sendte billederne til Patrick Minnis der hos NASA er talsmand 
for »Atmospheric Sciences Competency«. 


Patrick Minnis svarede bl.a. at, han havde set lignende kondensstriber, om end 
ikke så markante i udseende, som på Mikael Schrdders billeder. 

Minnis fortalte videre i sit svar, at man under forsøg i 1995 med 2 fly fløj efter 
hinanden for at kunne iagttage og registrere forholdene. 

Konklusionen var, at man under de rette atmosfæriske forhold kunne opnå 
kondenstriber bestående af ringe, der så ud, som om en eller anden blæste 
røgringe. 

Om Mikale Schrøders fotos tilføjer Patrick Minnis, at der efter hans opfattelse 
formentlig er tale om en kondensstribe påvirket af lufthvirvler fra flyets vinger. 
John Cappelen fra DMI henviser til andre offentliggjorte udenlandske fotos, 
bl.a. dette foto: 












Ifig. den 

nedenfor 
nævnte 
hjemmesides 
forfatter kan et 
sådant foto dog 
tages som 

kondensstribe af meget stor lighed med Mikael Schoders bevis for 

fotos fra Danmark anvendelsen af 

en ny fremdriftsmetode på det mystiske og spøgelsesagtige Aurora- 
fly: http://www.geocities.com/govconspiracytheory/Aurora.html 
Som billederne viser, er det åbenbart, at kondensstriber fra fly kan tage sig 
højst usædvanlige ud, og vi er ikke i tvivl om, at den modtagne rapport 
beretter om en kondensstribe, observeret under specielle forhold. 



Denne forstørrelse af det øverste amerikanske foto viser en 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 

Tilmelding kan ske ved at klikke ind på: www.ufo.dk 



